CELEX: C2005/143/69
Language: et
Date: 2005-06-11 00:00:00
Title: Kohtuasi T-80/05: Hinrich Bavendam'i jt 17. veebruari 2005. aasta hagi Euroopa Ühenduste Komisjoni vastu

11.6.2005   
            
            
               ET
            
            
               Euroopa Liidu Teataja
            
            
               C 143/36
            
         Hinrich Bavendam'i jt 17. veebruari 2005. aasta hagi Euroopa Ühenduste Komisjoni vastu
   (Kohtuasi T-80/05)
   (2005/C 143/69)
   Kohtumenetluse keel: saksa
   Hinrich Bavendam, elukoht Bremen (Saksamaa), Günther Früchtnicht, elukoht Bremen (Saksamaa), Hinrich Geerken, elukoht Bremen (Saksamaa), Hans-Jürgen Weyhausen-Brinkmann, elukoht Bremen (Saksamaa), Curt-Hildebrand von Einsiedel, elukoht Leipzig (Saksamaa), krahvinna Christina von Schall-Riaucour, elukoht Ahlen-Vorhelm (Saksamaa), Franz-Albrecht Metternich-Sandor, Ratibor'i ja Corvey'i prints, elukoht Höxter (Saksamaa), prints Christoph zu Schleswig-Holstein, elukoht Thumby (Saksamaa) ja Stadt Schloß Holte-Stukenbrock (Saksamaa), esitasid 17. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindaja on advokaat T. Giesen.
   Hagejad paluvad esimese astme kohtul:
   
               —
            
            
               tühistada komisjoni 7. detsembri 2004. aasta otsus
               
                           1.
                        
                        
                           mandri biogeograafilises piirkonnas ja
                        
                     
                           2.
                        
                        
                           Atlandi biogeograafilises piirkonnas
                        
                     asuvate ühenduse tähtsusega alade loetelu kinnitamise kohta, mis on vastu võetud vastavalt nõukogu direktiivile 92/43/EMÜ (1) ja avaldatud numbri all KOM(2004) 4031 ja KOM(2004) 4032, kuivõrd see puudutab hagejate omandit või territoriaalset suveräänsust;
            
         
               —
            
            
               jätta kohtumenetluse kulud kostja kanda.
            
         Õiguslikud alused ja peamised argumendid
   Hagejad on kas kogu piirkonna või seal asuvate suurte alade omanikud, kelle omandiõigust on piiratud vaidlustatud otsustega, mis kuulutab nimetatud alad ühenduse tähtsusega piirkondadeks.
   Hagejad väidavad, et ühenduse tähtsusega alade loetellu võtmise kriteeriumid ei ole täidetud, kuna valiku tegemisel määravaid elupaigatüüpe ja liike ei esine kas üldse või esineb ainult vähesel määral.
   Lisaks väidavad hagejad, et
   
               —
            
            
               on rikutud direktiivi 92/43/EMÜ artikli 6 lõigetes 2,3, ja 4 või artiklis 4 sätestatud olulisi vorminõudeid,
            
         
               —
            
            
               on rikutud asutamislepingut, kuna loetelu koostamise aluseks olev
            
         
               —
            
            
               siseriiklik valik oli vigane, komisjon on kuritarvitanud oma kaalutlusõigust, võttes eranditult kõik Saksamaa Liitvabariigi poolt talle esitatud alad loetellu.
            
         
      (1)  Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, lk 7).